Temeljem članka 13. stavak 2. Odluke o socijalnoj skrbi na području Općine Vladislavci („Službeni glasnik“ Općine Vladislavci broj 6/17, 7/19 i 4/20) i članka 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst i 8 /20), Općinski načelnik Općine Vladislavci dana 05. listopada 2020. donosi

**ODLUKU**

**o isplati jednokratne pomoći za umirovljenike povodom Božića**

Članak 1.

Ovom Odlukom uređuje se isplata jednokratne pomoći svim umirovljenicima sa područja Općine Vladislavci, čija ukupna visina mirovine ne prelazi 3.000,00 kn.

Članak 2.

Jednokratna pomoć se isplaćuje u novcu, u sljedećim iznosima:

-200,00 kn isplaćuje se umirovljenicima s mirovinama do 2.000,00 kn

- 150,00 kn isplaćuje se umirovljenicima s mirovinama koje iznose od 2.001,00 – 3.000,00 kn

Članak 3.

Umirovljenicima koji primaju mirovinu s osnova mirovinskog staža u Republici Hrvatskoj i mirovinskog staža u inozemstvu odobrava se isplata sukladno članku 2. ove Odluke ako ukupni iznos obje mirovine ne prelazi 3.000,00 kn.

Članak 4.

Financijska sredstva za isplatu jednokratne pomoći osigurana su u Proračunu Općine Vladislavci za 2020. godinu u iznosu 50.000,00 kn.

Članak 5.

Jednokratna pomoć će se isplaćivati tijekom prosinca 2020. godine na tekuće odnosno zaštićene račune umirovljenika.

Iznimno, umirovljenicima koji nemaju tekuće račune jednokratna pomoć isplatit će se u gotovini ili putem Hrvatske pošte.

Članak 6.

Umirovljenici koji udovoljavaju uvjetima za ostvarivanje prava na isplatu jednokratne pomoći, trebaju podnijeti Jedinstvenom upravnom odjelu Općine Vladislavci zahtjev za isplatu, uz koju se prilaže:

* preslika osobne iskaznice kojom dokazuju prebivalište na području Općine Vladislavci,
* potvrda o visini mirovine (preslika odreska mirovine ili izvatka iz banke ili Potvrda Hrvatskog zavoda za mirovinsko osiguranje o mirovini)
* preslika tekućeg računa - IBAN umirovljenika/starije osobe.

Članak 6.

Umirovljenici koji žele ostvariti pravo na isplatu jednokratne pomoći, trebaju dati privolu Općini Vladislavci za obradu osobnih podataka jer bez takve privole Općina ne smije obrađivati osobne podatke i isplata nije moguća.

Osobni podaci umirovljenika prikupljaju se u svrhu isplate jednokratne pomoći, te se u druge svrhe neće koristiti.

Općina Vladislavci kao voditelj obrade osobnih podataka jamči tajnost prikupljenih osobnih podataka.

Općina Vladislavci jamči da prikupljene osobne podatke neće koristiti u druge svrhe niti ih neosnovano davati na korištenje ili uvid trećim osobama.

Osobni podaci umirovljenika prikupljeni radi isplate jednokratne pomoći mogu se davati na uvid jedino Poreznoj upravi i Državnom uredu za reviziju te drugim državnim tijelima koja su zakonom ovlaštena za nadzor poslovanja Općine Vladislavci.

Nakon obrade osobnih podataka, svi prilozi uz zamolbu se uništavaju na način predviđen za povjerljive podatke.

Članak 7.

Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 551-01/20-01/01

URBROJ: 2158/07-02-20-01

Vladislavci, 05. listopada 2020.

OPĆINSKI NAČELNIK

Marjan Tomas